Diari Oficial de la Generalitat Valenciana


Sumari del DOGV 8776, del 29-03-2020 (2020/2742)

RESOLUCIÓ de 28 de març de 2020, de la consellera de Sanitat Universal i Salut Pública, per la qual es deleguen en la comissionada de la Presidència de la Generalitat per a la coordinació dels subministraments de la Generalitat contra la infecció de Covid-19 a la Comunitat Valenciana, les facultats ordinàries de contractació referides als contractes que estiguen estretament vinculats als fets justificatius de la declaració de l'estat d'alarma.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8776

Data del DOGV
:   29-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2742


Data del document
:   28-03-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * epidèmia
    * legislació
    * cura d'infermeria
    * cura de la salut
    * malaltia infecciosa
    * política sanitària

RESOLUCIÓ de 28 de març de 2020, de la consellera de Sanitat Universal i Salut Pública, per la qual es deleguen en la comissionada de la Presidència de la Generalitat per a la coordinació dels subministraments de la Generalitat contra la infecció de Covid-19 a la Comunitat Valenciana, les facultats ordinàries de contractació referides als contractes que estiguen estretament vinculats als fets justificatius de la declaració de l'estat d'alarma. [2020/2742]  
  
  
Mitjançant el Reial decret 463/2020, de 14 de març, s'ha declarat a Espanya l'estat d'alarma per a la gestió de la situació de crisi sanitària ocasionada pel Covid-19. En aquest reial decret i en la normativa que el desplega s'estableixen una sèrie de mesures en matèria de contractació.  
  
D'altra banda, el Decret 7/2020, de 28 de març, del president de la Generalitat, crea la comissionada de la Presidència de la Generalitat per a la coordinació dels subministraments de la Generalitat contra la infecció de Covid-19 a la Comunitat Valenciana.  
De conformitat amb la previsió continguda en l'article 2 del mencionat decret, pertoca la delegació de les facultats ordinàries de contractació referides als contractes que estiguen estretament vinculats als fets justificatius de la declaració de l'estat d'alarma.  
La vigència d'aquesta delegació està lligada a la de la normativa dictada en l'actual situació d'excepcionalitat ocasionada pel Covid-19. Per això, s'ha optat per l'adopció d'una resolució independent, sense afectar la vigència de l'actual règim general de delegacions de la Conselleria de Sanitat Universal i Salut Pública, aprovada mitjançant la Resolució de 24 d'octubre de 2019, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la conselleria.  
  
En virtut de les facultats conferides pels articles 28.k i l de la Llei 5/1983, de 30 de desembre, del Consell, així com per l'article 9 de la Llei 40/2015, d'1 d'octubre, de règim jurídic del sector públic, resolc:  
  
  
Primer. Delegació de les facultats ordinàries de contractació relacionades amb la situació d'excepcionalitat prevista en el Reial decret 463/2020, de 14 de març, i en la normativa que el desplega, en la comissionada de la Presidència de la Generalitat per a la coordinació dels subministraments de la Generalitat contra la infecció de Covid-19 a la Comunitat Valenciana  
1. Es delega en la comissionada de la Presidència de la Generalitat per a la coordinació dels subministraments de la Generalitat contra la infecció de Covid-19 a la Comunitat Valenciana, les facultats ordinàries de contractació en relació amb els contractes o procediments de contractació de competència de la Conselleria de Sanitat Universal i Salut Pública que tinguen relació amb la declaració de l'estat d'alarma efectuada pel Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel Covid-19, i pel Reial decret llei 8/2020, de 17 de març, de mesures urgents extraordinàries per a fer front a l'impacte econòmic i social del Covid-19, o per la normativa posterior que els substituïsca, modifique o complemente, per a combatre el Covid-19.  
  
2. En l'exercici d'aquestes funcions, comptarà amb el suport i assessorament de les persones titulars de la Sotssecretaria de la Conselleria de Sanitat Universal i Salut Pública i de la Direcció General de Salut Pública, així com de les dels serveis administratius que en depenguen.  
  
  
Segon. Avocació i revocació  
Les delegacions d'atribucions i funcions aprovades mitjançant aquesta resolució s'entenen sense perjudici de les facultats de l'òrgan delegant per a avocar el coneixement i la resolució de tots els assumptes que estime oportuns, i també podrà revocar la delegació en qualsevol moment, de conformitat amb el que s'estableix en els articles 9 i següents de la Llei 40/2015, d'1 d'octubre, de règim jurídic del sector públic, i 63.5 de la Llei 5/1983, de 30 de desembre, del Consell.  
  
Tercer. Dació de compte a la persona titular de la Conselleria de Sanitat Universal i Salut Pública  
La comissionada de la Presidència de la Generalitat per a la coordinació dels subministraments de la Generalitat contra la infecció de Covid-19 a la Comunitat Valenciana donarà compte a la persona titular de la Conselleria de Sanitat Universal i Salut Pública, amb la periodicitat que s'acorde, de l'exercici de la delegació.  
  
Quart. Caràcter de les delegacions efectuades  
Aquest règim de delegacions de competències té caràcter permanent i està condicionat a la vigència del Reial decret 463/2020, de 14 de març, i a la normativa que el desplega.  
  
Cinqué. Requisits formals  
Les resolucions i els actes que s'adopten en virtut del que es preveu en aquesta resolució faran constar expressament que es dicten fent ús de facultats delegades, i es consideraran, amb caràcter general, dictats per l'òrgan delegant.  
  
Sisé. Publicació  
Aquesta resolució es publicarà en el Diari Oficial de la Generalitat Valenciana.  
  
Seté. Efectes  
Aquesta delegació de funcions produirà efectes el dia que es publique en el Diari Oficial de la Generalitat Valenciana.  
  
València, 28 de març de 2020.- La consellera de Sanitat Universal i Salut Pública: Ana Barceló Chico.